Oom Jans Rautenbach oorlede - KKNK
Oom Jans Rautenbach oorlede
Ons neem met groot hartseer afskeid van Jans Rautenbach. Ons sal hom altyd onthou vir die sleutelrol wat hy in die vergestalting van die KKNK, as ’n verwelkomende tuiste vir Afrikaanses, gespeel het. Gedurende sy termyn as voorsitter (2000 tot 2001) het ons vir oud-president Nelson Mandela op Oudtshoorn verwelkom.
Dit was onder sy leiding dat die KKNK gevestig is as ’n leefstyl-ervaring, met grensverskuiwende produksies en uitstallings. Na sy uittrede as voorsitter het hy as ’n ere-direkteur betrokke gebly. Rus sag oom Jans.
Baie dankie dat jy ons geleer het om te droom én gewys het hoe om drome te bewaarheid. Die passie waarmee jy by dit wat jou hartsnare geroer het betrokke geraak het, sal ons altyd bybly. Ons harte gaan uit na Almeri, Andri, Erika, Gert, Emil en hul gesinne. BHBW open kleinhandeltak in Hoopstad - AgriOrbit
Home Agri News BHBW open kleinhandeltak in Hoopstad
BHBW, die verspreider van die Massey Ferguson-, Challenger- en Fendt-produkreekse in Suider-Afrika, sal op 16 November 2018 ’n kleinhandeltak op Hoopstad open ná die oorname van die plaaslike BHBW-handelaar, Hoopstad Trekkers.
Dit sal BHBW se derde landbou-kleinhandeltak in sy landwye handelaarsnetwerk wees. Die ander takke is op Bothaville en Middelburg.
Die uitbreiding van BHBW se kleinhandelnetwerk sluit aan by die maatskappy se strategie om voedselprodusente in sleutelgebiede van die beste moontlike dienslewering en naverkopediens te verseker, sê die uitvoerende hoof van BHBW, Godfried Heydenrych.
“Die span van Hoopstad Trekkers het onder leiding van die eienaar en bestuurder, Hennie Roos, deur die jare diep spore getrap in landboumeganisasie. Hulle het onder meer daartoe bygedra dat die Wes-Vrystaat die grootste konsentrasie van Challenger MT 800-reeks rusperbandtrekkers ter wêreld buite Noord-Amerika het. Ons het groot waardering vir die werk wat hulle gedoen het en wil voortbou op die hoë vlakke van dienslewering wat gehandhaaf is,” sê Heydenrych.
BHBW Hoopstad sal voortgaan om die distrikte Hoopstad, Bloemhof, Christiana, Hertzogville, Bultfontein en Theunissen te bedien.
Alle handelaarspersoneel word behou en HP Roos word bevorder tot waarnemende takbestuurder.
“BHBW streef daarna om deurentyd sy aanbod aan die landbouwaardeketting te versterk met geïntegreerde oplossings wat boere se produktiwiteit, volhoubaarheid en winsgewendheid bevorder. Ons wil waarde toevoeg tot boerdery-ondernemings in die gebied met ons Massey Ferguson-, Challenger- en Fendt-produkreekse en ook ander aanbiedinge. Dit sluit Next Farming, ons omvattende oplossing vir digitale boerdery, in,” sê Heydenrych. – Persverklaring
Previous articleWestern Cape on the cusp of avo expansion
Next articleWRSA-opleiding vang owerheid se oog